**Облыстардың, республикалық маңызы бар қалалардың, астананың жергілікті атқарушы органдары қызметінің тиімділігін бағалау тәртібін бекіту туралы**

Қазақстан Республикасы Үкіметінің 2023 жылғы 4 қазандағы № 865 қаулысымен бекітілген Қазақстан Республикасы Туризм және спорт министрлігі туралы Ереженің 15-тармағының 110-3) тармақшасына сәйкес **БҰЙЫРАМЫН:**

1. Облыстардың, республикалық маңызы бар қалалардың, астананың жергілікті атқарушы органдары қызметінің тиімділігін бағалау тәртібі осы бұйрықтың қосымшасына сәйкес бекітілсін.

2. Қазақстан Республикасы Туризм және спорт министрлігінің Спорт және дене шынықтыру істері комитеті Қазақстан Республикасының заңнамасында белгіленген тәртіппен:

1) осы бұйрықты Қазақстан Республикасының Әділет министрлігінде мемлекеттік тіркеу;

2) осы бұйрық қолданысқа енгізілгеннен кейін үш жұмыс күні ішінде оны Қазақстан Республикасы Туризм және спорт министрлігінің интернет-ресурсында орналастыру;

3) осы бұйрықта көзделген іс-шаралар орындалғаннан кейін үш жұмыс күні ішінде Қазақстан Республикасы Туризм және спорт министрлігінің Заң қызметі департаментіне іс-шаралардың орындалуы туралы мәліметтерді ұсыну.

3. Осы бұйрықтың орындалуын бақылау Қазақстан Республикасы Туризм және спорт министрінің жетекшілік ететін орынбасарына жүктелсін.

4. Осы бұйрық 16 маусымнан бастап қолданысқа енгізіледі және ресми жариялануға тиіс.

|  |  |  |
| --- | --- | --- |
| **Лауазымы** |  | **ТАӘ** |

«КЕЛІСІЛДІ»

Қазақстан Республикасының

Жоғары аудиторлық палатасы

Қазақстан Республикасы

Туризм және спорт министрінің

«\_\_\_» \_\_\_\_\_ 2025 жыл № \_\_\_\_\_ бұйрығына

Қосымша

**Облыстардың, республикалық маңызы бар қалалардың, астананың жергілікті атқарушы органдары қызметінің тиімділігін бағалау тәртібі**

**1-тарау. Жалпы ережелер**

1. Осы облыстардың, республикалық маңызы бар қалалардың, астананың жергілікті атқарушы органдары қызметінің тиімділігін бағалау тәртібі Қазақстан Республикасы Үкіметінің 2023 жылғы 4 қазандағы № 865 қаулысымен бекітілген Қазақстан Республикасы Туризм және спорт министрлігі туралы Ереженің 15-тармағының 110-3) тармақшасына сәйкес әзірленді және облыстардың, республикалық маңызы бар қалалардың, астананың жергілікті атқарушы органдары қызметінің тиімділігін бағалау тәртібін айқындайды (бұдан әрі – Бағалау тәртібі).

2. Бағалау тәртібі жалпы ережелерді, қағидаттарды, дереккөздерді, ақпаратты жинау мен қалыптастыруды, сондай-ақ облыстардың, республикалық маңызы бар қалалардың, астананың жергілікті атқарушы органдары қызметінің тиімділігін жыл сайынғы бағалауды есептеу әдісін белгілейді.

3. Облыстардың, республикалық маңызы бар қалалардың, астананың жергілікті атқарушы органдары қызметінің тиімділігін бағалаудың мақсаты өзіне жүктелген міндеттер мен функцияларды іске асырудың тиімділігін айқындау болып табылады.

4. Тиімділікті бағалауды Министрдің бұйрығымен бекітілген Облыстардың, республикалық маңызы бар қалалардың, астананың дене шынықтыру және спорт саласындағы нысаналы индикаторларының тізбесі (бұдан әрі - нысаналы индикаторлардың тізбесі) бойынша дене шынықтыру және спорт саласындағы уәкілетті орган (бұдан әрі – уәкілетті орган) жүргізеді.

5. Тиімділікті бағалау жыл сайын есепті (күнтізбелік) жылдың қорытындылары бойынша жүзеге асырылады.

6. Нысаналы индикаторлар тізбесіне мыналар жатады:

1) ауылдық елді мекенді 1000 адамға арналған спорттық инфрақұрылыммен қамтамасыз ету;

2) қала тұрғындарын 1000 адамға арналған спорттық инфрақұрылыммен қамтамасыз ету;

3) халықтың балалар-жасөспірімдер спорт мектептерімен қамтамасыз етілу үлесі;

4) дене шынықтырумен және спортпен жүйелі түрде айналысатын балалар мен жасөспірімдердің үлесі;

5) дене шынықтырумен және спортпен жүйелі түрде айналысатын азаматтардың үлесі;

6) дене шынықтырумен және спортпен жүйелі түрде айналысатын мүгедектігі бар адамдардың үлесі;

7) дене шынықтырумен және спортпен айналысатындардың жалпы санынан ұлттық спорт түрлерімен айналысатын азаматтардың үлесі;

8) олимпиадалық резервтің мамандандырылған мектеп-интернат-колледждеріне, спорттағы дарынды балаларға арналған мектеп-интернаттарға, жоғары спорт шеберлігі мектептеріне спорттық даярлықтың одан әрі кезеңіне берілген спорттың басым түрлері бойынша балалар-жасөспірімдер спорт мектептері түлектерінің үлесі;

9) спорт шебері, халықаралық дәрежедегі спорт шебері нормативтерін орындаған облыстық, республикалық маңызы бар қалалар мен астанадағы олимпиадалық резервтің мамандандырылған мектеп-интернат-колледждері, облыстық, республикалық маңызы бар қалалар мен астанадағы спорттағы дарынды балаларға арналған мектеп-интернат түлектерінің үлесі;

10) бейіндік бағыт бойынша біліктілігін арттырудан өткен облыстардың, республикалық маңызы бар қалалардың және астананың дене шынықтыру және спорт дене шынықтыру-спорт ұйымдары саласындағы мамандардың үлесі;

11) бейіндік бағыт бойынша біліктілігін арттырудан өткен облыстардың, республикалық маңызы бар қалалардың және астананың дене шынықтыру және спорт дене шынықтыру-спорт ұйымдары саласындағы мамандардың үлесі;

12) республикалық деңгейдегі ресми спорттық іс-шараларда жеңімпаз және жүлдегер атанған облыстық спортшылардың үлесі;

13) халықаралық деңгейдегі ресми спорттық іс-шараларда жеңіп алынған медальдар саны;

14) республикалық деңгейдегі ресми спорттық іс-шараларда жеңіп алынған медальдар саны.

**2-тарау. Тиімділікті бағалау үшін ақпарат көздері**

9. Мыналар тиiмдiлiктi бағалауға арналған ақпарат көздерi болып табылады:

1) «Ведомстволық статистикалық байқау нысанын бекіту туралы» Қазақстан Республикасы Мәдениет және спорт министрінің 2022 жылғы 11 қазандағы № 297 бұйрығымен бекітілген ведомстволық статистикалық байқаудың статистикалық нысаны шеңберінде облыстар, Астана, Алматы және Шымкент қалалары әкімдіктерінің әкімшілік деректері (индексі 1-ФК, кезеңділігі жылдық);

2) халықаралық, республикалық және облыстық ресми спорттық жарыстардың нәтижелері (қорытынды хаттамалар);

3) Қазақстан Республикасы Туризм және спорт министрінің 2023 жылғы 2 қарашадағы № 281 бұйрығымен бекітілген Қазақстан Республикасы Туризм және спорт министрлігінің 2023 – 2027 жылдарға арналған даму жоспары;

4) Қазақстан Республикасы Үкіметінің 2023 жылғы 28 наурыздағы № 251 қаулысымен бекітілген Қазақстан Республикасының дене шынықтыру мен спортты дамытудың 2023-2029 жылдарға арналған тұжырымдамасы;

5) уәкілетті орган бағалау өлшемшарттарына сәйкес жүргізген тексерулердің нәтижелері, сондай-ақ мемлекеттік органдардың бақылау актілері.

10. Қызметтің тиімділігін бағалауды жүргізу үшін ақпаратты облыстардың, республикалық маңызы бар қалалардың, астананың жергілікті атқарушы органдары уәкілетті орган бекіткен кестеге сәйкес есепті кезеңнен кейінгі 15-і (қоса алғанда) күнге дейін қағаз және электрондық түрде уәкілетті органға үсынады.

11. Дене шынықтыру және спорт саласындағы нысаналы индикаторларды есептеу алгоритмі (бұдан әрі – нысаналы индикатор) өлшем бірліктерін көрсете отырып, есептеудің егжей-тегжейлі және нақты реттілігін көрсете отырып, осы Бағалау тәртібіне қосымшаға сәйкес айқындалады.

**3-тарау. Жергілікті атқарушы орган қызметінің тиімділігін бағалау**

12.Тиімділікті бағалауды уәкілетті орган жергілікті атқарушы органдар бағалайтын нәтижеліліктің негізгі көрсеткіштеріне және нәтижелілік индексінің көрсеткіштеріне қол жеткізуді талдау негізінде жүргізеді.

13. Облыстардың, республикалық маңызы бар қалалардың, астананың жергілікті атқарушы органы қызметінің тиімділігін бағалау мына формула бойынша есептеледі:



мұнда:

W ‒ облыстардың, республикалық маңызы бар қалалардың, астананың жергілікті атқарушы органын бағалау тәртібінің i-оң көрсеткішінің нәтижелілік индексі;

Qi ‒ облыстардың, республикалық маңызы бар қалалардың, астананың жергілікті атқарушы органын бағалау тәртібінің i-теріс көрсеткішінің нәтижелілік индексі;

m ‒ Қазақстан Республикасы Туризм және спорт министрінің 2025 жылғы\_\_\_\_ № \_\_\_бұйрығымен бекітілген дене шынықтыру және спорт саласындағы нысаналы индикаторлар тізбесіне сәйкес көрсеткіштер саны.

I-ші оң көрсеткіштің нәтижелілік индексі мына формула бойынша есептеледі:

Qi = 100 **\*** Xi,t/Xi,t-1

мұнда:

Xi,t ‒ t есепті кезеңге облыстардың, республикалық маңызы бар қалалардың, астананың жергілікті атқарушы органын бағалау тәртібінің i-оң көрсеткіші;

Xi,t-1 ‒ өткен кезеңдегі (t-1) облыстардың, республикалық маңызы бар қалалардың, астананың жергілікті атқарушы органын бағалау тәртібінің i-оң көрсеткіші;

I-ші теріс көрсеткіштің нәтижелілік индексі мына формула бойынша есептеледі:

Ri = 100 **\*** X\*i,t/X\*i,t-1

где,

X\*i,t ‒ t есепті кезеңге облыстардың, республикалық маңызы бар қалалардың, астананың жергілікті атқарушы органын бағалау тәртібінің i-теріс көрсеткіші;

X\*i,t-1 ‒ өткен кезеңдегі (t-1) облыстардың, республикалық маңызы бар қалалардың, астананың жергілікті атқарушы органын бағалау тәртібінің i-теріс көрсеткіші;

14. Облыстардың, республикалық маңызы бар қалалардың, астананың жергілікті атқарушы органы үшін W неғұрлым жоғары көрсеткіші органның және оның басшылығының нәтижелілігінің неғұрлым жоғары дәрежесіне сәйкес келеді. Бұл ретте есепті кезеңде облыстардың, республикалық маңызы бар қалалардың, астананың жергілікті атқарушы органдарының нәтижелілігі олардың алдыңғы кезеңдегі нәтижелілігімен салыстырылады.

15. Нәтижелілікті бағалау қорытындылары бойынша W мәніне байланысты облыстардың, республикалық маңызы бар қалалардың, астананың жергілікті атқарушы органдарының рейтингі жасалуы мүмкін.

16. Тиімділікті бағалау қорытындыларын Қазақстан Республикасы Премьер-Министрінің жетекшілік ететін орынбасарына уәкілетті органның басшысы бағаланатын кезеңнен кейінгі жылдың мамыр айындағы жылдың қорытындылары бойынша және қажеттілігіне қарай енгізеді.

17. Тиімділікті бағалау өткен кезеңге қатысты бағаланатын кезеңнің сандық (статистикалық) және сапалық көрсеткіштерінің нақты мәндерінің индекстерін есептеуді қамтиды.

18. Облыстардың, республикалық маңызы бар қалалардың, астананың жергілікті атқарушы органы әсер ете алмайтын объективті себептер бойынша жергілікті атқарушы органның көрсеткіштері нашарлаған жағдайда, уәкілетті органның бағалауға жауапты құрылымдық бөлімшесіне тиісті көрсеткіштерді алып тастау және алдыңғы кезеңдегі деректерді пайдалану туралы ұсыныстар енгізіледі.

19. Уәкілетті органның құрылымдық бөлімшесі бағаланатын облыстардың, республикалық маңызы бар қалалардың, астананың жергілікті атқарушы органы енгізген ақпаратты қарайды және қорытынды дайындайды және оны шешім қабылдау үшін уәкілетті органның басшысына жібереді.

**4-тарау. Есепті ақпараттың уақтылығын, толықтығын және дұрыстығын айқындау рәсімі**

20. Бағаланатын жергілікті атқарушы орган бағалау кестесіне сәйкес толық және анық есепті ақпаратты уақтылы ұсынуды қамтамасыз етеді.

21. Бағаланатын жергілікті атқарушы орган уәкілетті органға есепті ақпаратты уақтылы, дәйексіз ұсынбаған жағдайда бағаланатын мемлекеттік органның осы блок бойынша қорытынды бағасынан айыппұл балдары шегеріледі.

22. Бағалау кестесінде көзделген мерзімнен кейін ұсынылған және (немесе) орналастырылған есепті ақпарат уақтылы емес деп танылады.

Бағаланатын жергілікті атқарушы орган уақтылы есепті ақпаратты ұсынғаны және (немесе) орналастырғаны үшін 5 (бес) айыппұл балын шегеру жүргізіледі.

23. Бағаланатын жергілікті атқарушы орган толық емес есепті ақпаратты ұсынғаны және (немесе) орналастырғаны үшін 7 (жеті) айыппұл балдары шегеріледі.

Есепті ақпарат құрылымына белгіленген талаптарда көзделген элементтері (қосымшалар, бөлімдер, кестелер) жоқ есепті ақпараты толық емес деп танылады.

24. Бағаланатын мемлекеттік орган дұрыс емес есепті ақпаратты ұсынғаны және (немесе) орналастырғаны үшін әрбір тіркелген факті үшін 2 айыппұл балын шегеру жүргізіледі. Қайта тексеру барысында шындыққа сәйкес келмейтін фактілер анықталған есепті ақпаратты анық емес деп танылады.

Дәйексіз ақпарат бергені үшін 10 (он) балдан аспайтын шегерім жүргізіледі.

Алдыңғы есепті жылды салыстыру актісін, бағаланатын жергілікті атқарушы органның дұрыс емес есепті ақпаратын ескере отырып, қайталап ұсынғаны және (немесе) орналастырғаны үшін әрбір тіркелген факт үшін 2 айыппұл балл шегеріледі.

Жалған ақпарат беру фактілері деректерді қайта тексеру қорытындылары бойынша салыстыру актісінде тіркеледі.

**5-тарау. Бағалау нәтижелеріне шағымдану рәсімі**

25. Қорытындыны алған күннен бастап бағаланатын жергілікті атқарушы орган бағалау нәтижелерімен келіспеген жағдайда 5 (бес) жұмыс күні ішінде уәкілетті органға өз наразылықтарын жібереді. Белгіленген мерзім өткеннен кейін бағаланатын мемлекеттік органдардың қарсылықтары қабылданбайды.

26. Бағалау нәтижелеріне шағымдану растау құжаттарын ұсынумен дәлелденеді және негізделеді. Растау құжаттары мен негіздемелері жоқ, сондай-ақ дене шынықтыру және спорт саласындағы нормативтік құқықтық актілердің, бюджеттік бағдарламалардың қағидаларына қайшы келетін наразылықтар қаралмайды.

27. Бағалау нәтижелеріне қарсылықтар болмаған жағдайда бағаланатын жергілікті атқарушы орган 5 (бес) жұмыс күні ішінде уәкілетті органға тиісті хабарлама береді.

28. Шағымдану рәсімін жүргізу үшін бағалауға уәкілетті мемлекеттік органдарда арнайы комиссия құрылады, оның құрамына наразылықтарын білдірген мемлекеттік органдар тиімділігін бағалауға қатысқан қызметкерлер кіре алмайды.

Арнайы комиссияның саны мен құрамын бағалауға уәкілетті мемлекеттік органдар өз бетінше айқындайды, бірақ кемінде 5 адам болуы тиіс.

Уәкілетті органның басшысы немесе оның міндетін атқарушы тұлға арнайы комиссияның төрағасы болып табылады.

29. Бағаланатын жергілікті атқарушы органдардан растау құжаттары бар наразылықтарды алған күннен бастап 5 (бес) жұмыс күні ішінде уәкілетті орган жергілікті атқарушы органдар қызметінің тиімділігін бағалау нәтижелері бойынша келіспеушіліктер кестесін (бұдан әрі – Келіспеушіліктер кестесі) қалыптастырады және арнайы комиссияның қарауына енгізеді.

30. Арнайы комиссия наразылықтарды қарау және бағалау нәтижелерінің объективтілігін айқындау бойынша отырыстар өткізеді, оларға наразылықтарын жіберген бағаланатын жергілікті атқарушы органдардың өкілдері, мүдделі салалық жергілікті атқарушы органдардың өкілдері, сондай-ақ мемлекеттік органдарды бағалауға қатысқан қызметкерлер шақырылады.

31. Арнайы комиссия отырыстарының нәтижелері бойынша Келіспеушіліктер кестелері пысықталады, оларға арнайы комиссия төрағасы қол қояды және бағаланатын жергілікті атқарушы органның назарына жеткізіледі.

32. Арнайы комиссияның шешімдері, егер олардың отырыстарына оның мүшелерінің кемінде үштен екісі қатысса, заңды деп есептеледі және қатысушылар санының көпшілік даусымен қабылданады. Арнайы комиссия мүшелерінің дауыстары тең болған жағдайда комиссия төрағасының дауысы шешуші болып табылады.

33. Бағаланатын жергілікті атқарушы органдар бағалау қорытындыларына шағымдану рәсімінен кейін бес жұмыс күні ішінде Қазақстан Республикасы Президентінің Әкімшілігіне шағымдана алады.

**6-тарау. Бағалауға қатысушылардың жауапкершілігі**

34. Тиімділікті бағалауға жататын жергілікті атқарушы органдардың бірінші басшылары тиімділікке бағалау жүргізу үшін есепті кезеңде ақпараттың шынайылығына, толықтығына және уақтылы ұсынылуына дербес жауапты болады.

35. Егер бағаланатын жергілікті атқарушы орган рейтингте соңғы үш позицияның бірін иеленсе, сондай-ақ бағалау қорытындылары бойынша анықталған дене шынықтыру және спорт жөніндегі сеніп тапсырылған қызмет саласындағы ахуал қатарынан 3 (үш) жыл нашарлаған жағдайда, уәкілетті орган облыстардың, республикалық маңызы бар қалалардың және астананың әкіміне жергілікті атқарушы орган басшысының жауапкершілігі мәселесін қарау туралы ұсыныс енгізеді.

36. Уәкілетті органның тиімділігін бағалау процесінде алынған мәліметтерді жария еткені үшін мемлекеттік қызметшілер дербес жауапты болады.

37. Осы бұйрықтың ережелерін бұзушылықтар анықталған жағдайда бағалауға жауапты Уәкілетті органның құрылымдық бөлімшесінің басшысы басшылыққа тиісті лауазымды тұлғалардың жауапкершілігі туралы ұсыныстар енгізуге құқылы.

Облыстардың, республикалық маңызы бар қалалардың, астананың жергілікті атқарушы органдары қызметінің тиімділігін бағалау тәртібіне қосымша

**Нысаналы индикаторлар мен көрсеткіштерді есептеу алгоритмі**

**Нысаналы индикатор - ауылдық елді мекеннің 1000 адамға арналған спорттық инфрақұрылыммен қамтамасыз етілуі.**

Дене шынықтыру және спорт объектілерінде Қазақстан Республикасы субъектілерінің нормативтік қамтамасыз етілуін айқындау кезінде «Құрылыс саласының жаңа нормативтік базасын бекіту туралы» Қазақстан Республикасы Ұлттық экономика министрлігі Құрылыс, тұрғын үй-коммуналдық шаруашылық істері және жер ресурстарын басқару комитеті төрағасының міндетін атқарушының 2014 жылғы 29 желтоқсандағы № 156-НҚ бұйрығына сәйкес орташаланған нормалар мен нормативтер пайдаланылады, мына кестеде көрсетілген:

|  |  |  |
| --- | --- | --- |
| Нормативтің атауы | Өлшем бірлігі | Сандық шама |
| Түрлер бойынша спорт құрылыстарымен қамтамасыз етілу нормативі: | - | - |
| жалпы пайдаланудағы спорт залдары | 1000 адамға шаққанда шаршы метр\* | 60-80 ш.м. |
| жалпы пайдаланудағы жабық және ашық бассейндер | 1000 адамға шаққандағы су айнасының шаршы метрі \* | 20-25 ш.м. |

Көрсеткішті есептеу мынадай формулалар бойынша жүргізіледі:

1) халықтың ең аз қозғалыс белсенділігін қамтамасыз ету үшін қажетті спорт құрылыстарына жалпы қажеттілік.

Аумақтық ерекшеліктерді, халықтың қоныстану тығыздығын ескере отырып, орташаланған нормативтерді пайдалана отырып, халықтың ең аз қозғалыс белсенділігін қамтамасыз ету үшін халықтың 1000 адамына спорт ғимараттарының екі негізгі түрі: спорт залдары, жүзу бассейндері бойынша материалдық-спорттық базаның қажетті алаңдары мынадай формула бойынша есептеледі::

|  |
| --- |
| A1 = X1 \* (V / 1000) |

мұнда:

A1 – елді мекеннің ауыл тұрғындарының спорт залдарына жалпы қажеттілік, ш.м.

X1 – халықтың 1000 адамға шаққандағы спорт залдарында қамтамасыз ету нормативі.

V – есепті жылдан кейінгі жылдың 1 қаңтарына өңір және республикалық маңызы бар Астана, Алматы және Шымкент қалалары халқының саны.

Көрсеткіш спорт залдары бойынша жеке есептеледі.

|  |
| --- |
| A2 = X2 \* (V / 1000) |

мұнда:

A2 – ауылдық елді мекендер бойынша жүзу бассейндеріне жалпы қажеттілік, ш.м.

X2 – 1000 адамға шаққандағы жүзу бассейндеріндегі қамтамасыз етілу нормативі.

V – есепті жылдан кейінгі жылдың 1 қаңтарына өңір және республикалық маңызы бар Астана, Алматы және Шымкент қалалары халқының саны.

Көрсеткіш жүзу бассейндері бойынша жеке есептеледі.

2) халықтың 1000 адамға шаққандағы спорттық инфрақұрылыммен қамтамасыз етілуі (%) мынадай формула бойынша:

(Көрсеткіш спорт залдары және жүзу бассейндері бойынша жеке есептеледі).

|  |
| --- |
| В1 = С1/А1\*100 |

мұнда:

В1 – 1000 адамға арналған спорт залдарындағы халықтың қамтамасыз етілуі;

С1 – халықтың 1000 адамға шаққандағы спорт залдарының материалдық-спорттық базасының нақты анықталған ауданы (дереккөз: облыстардың есептік деректері);

А1– ауылдық елді мекендер бойынша спорт залдарына жалпы қажеттілік, ш.м.

|  |
| --- |
| В2 = С2/ А2\*100 |

мұнда:

В2 – 1000 адамға шаққандағы халықтың жүзу бассейндерімен қамтамасыз етілуі;

С2 – халықтың 1000 адамға шаққандағы жүзу бассейндеріндегі материалдық-спорттық базаның нақты анықталған ауданы (дереккөз: облыстардың есептік деректері);

А**2** – ауылдық елді мекендер бойынша жүзу бассейндеріне жалпы қажеттілік, ш. м.

3) халықтың 1000 адамға шаққандағы спорттық инфрақұрылыммен орташа қамтамасыз етілуі (%) мынадай формула бойынша:

|  |
| --- |
| В = (В1+В2) /2 |

мұнда:

B – халықтың 1000 адамға шаққандағы спорттық инфрақұрылыммен орташа қамтамасыз етілуі;

B1 – халықтың 1000 адамға арналған спорт залдарымен қамтамасыз етілуі.

B2 – халықтың 1000 адамға арналған жүзу бассейндерімен қамтамасыз етілуі.

Өлшем бірлігі – пайыз.

**Нысаналы индикатор - қала тұрғындарын 1000 адамға арналған спорт инфрақұрылымымен қамтамасыз ету.**

Дене шынықтыру және спорт объектілерінде Қазақстан Республикасы субъектілерінің нормативтік қамтамасыз етілуін айқындау кезінде «Құрылыс саласының жаңа нормативтік базасын бекіту туралы» Қазақстан Республикасы Ұлттық экономика министрлігі Құрылыс, тұрғын үй-коммуналдық шаруашылық істері және жер ресурстарын басқару комитеті төрағасының міндетін атқарушының 2014 жылғы 29 желтоқсандағы № 156-НҚ бұйрығына сәйкес орташаланған нормалар мен нормативтер пайдаланылады, мына кестеде көрсетілген:

|  |  |  |
| --- | --- | --- |
| Нормативтің атауы | Өлшем бірлігі | Сандық шама |
| Түрлер бойынша спорт құрылыстарымен қамтамасыз етілу нормативі: |  |  |
| жалпы пайдаланудағы спорт залдары | 1000 адамға шаққанда шаршы метр\* | 60-80 ш.м. |
| жалпы пайдаланудағы жабық және ашық бассейндер | 1000 адамға шаққандағы су айнасының шаршы метрі \* | 20-25 ш.м. |

Көрсеткішті есептеу мынадай формулалар бойынша жүргізіледі:

1) халықтың ең аз қозғалыс белсенділігін қамтамасыз ету үшін қажетті спорт құрылыстарына жалпы қажеттілік.

Аумақтық ерекшеліктерді, халықтың қоныстану тығыздығын ескере отырып, орташаланған нормативтерді пайдалана отырып, халықтың ең аз қозғалыс белсенділігін қамтамасыз ету үшін халықтың 1000 адамына спорт құрылыстарының екі негізгі түрі: спорт залдары, жүзу бассейндері бойынша материалдық-спорттық базаның қажетті алаңдары мынадай формула бойынша есептеледі:

|  |
| --- |
| A1 = X1 \* (V / 1000) |

мұнда:

A1 – қалалық спорт залдарына жалпы қажеттілік, шаршы метр.

X1 – 1000 адамға шаққандағы спорт залдарында қамтамасыз етілу нормативі.

V – есепті жылдан кейінгі жылдың 1 қаңтарына өңір және республикалық маңызы бар Астана, Алматы және Шымкент қалалары халқының саны.

Көрсеткіш спорт залдары бойынша жеке есептеледі.

|  |
| --- |
| A2 = X2 \* (V / 1000) |

мұнда:

A2 – қалалар бойынша жүзу бассейндеріне жалпы қажеттілік, ш.м.

X2 – 1000 адамға шаққандағы жүзу бассейндеріндегі қамтамасыз етілу нормативі.

V – есепті жылдан кейінгі жылдың 1 қаңтарына өңір және республикалық маңызы бар Астана, Алматы және Шымкент қалалары халқының саны.

Көрсеткіш жүзу бассейндері бойынша жеке есептеледі.

2) халықтың 1000 адамға шаққандағы спорттық инфрақұрылыммен қамтамасыз етілуі (%) мынадай формула бойынша:

(Көрсеткіш спорт залдары және жүзу бассейндері бойынша жеке есептеледі).

|  |
| --- |
| В1 = С1/А1\*100 |

мұнда:

В1 – 1000 адамға арналған спорт залдарындағы халықтың қамтамасыз етілуі;

С1 – халықтың 1000 адамға шаққандағы спорт залдарының материалдық-спорттық базасының нақты анықталған ауданы (дереккөз: облыстардың есептік деректері);

А1– ауылдық елді мекендер бойынша спорт залдарына жалпы қажеттілік, ш.м.

|  |
| --- |
| В2 = С2/ А2\*100 |

мұнда:

В2 – 1000 адамға шаққандағы халықтың жүзу бассейндерімен қамтамасыз етілуі;

С2 – халықтың 1000 адамға шаққандағы жүзу бассейндеріндегі материалдық-спорттық базаның нақты анықталған ауданы (дереккөз: облыстардың есептік деректері);

А**2** – қалалар бойынша жүзу бассейндеріне жалпы қажеттілік, ш.м.

3) халықтың 1000 адамға шаққандағы спорттық инфрақұрылыммен орташа қамтамасыз етілуі (%) мынадай формула бойынша:

|  |
| --- |
| В = (В1+В2) /2 |

мұнда:

B – халықтың 1000 адамға шаққандағы спорттық инфрақұрылыммен орташа қамтамасыз етілуі;

B1 – халықтың 1000 адамға арналған спорт залдарымен қамтамасыз етілуі.

B2 – халықтың 1000 адамға арналған жүзу бассейндерімен қамтамасыз етілуі.

Өлшем бірлігі – пайыз.

**Нысаналы индикатор - халықты балалар мен жасөспірімдер спорт мектептерімен қамтамасыз ету үлесі.**

Балалар мен жасөспірімдер спорт мектептерінде Қазақстан Республикасы субъектілерінің қамтамасыз етілуін айқындау кезінде «Балалар мен жасөспірімдер спорт мектептері желісінің ең төменгі мемлекеттік нормативтерін бекіту туралы» Қазақстан Республикасы Мәдениет және спорт министрінің 2020 жылғы 11 мамырдағы № 119 бұйрығымен бекітілген БЖСМ желісінің орташа алынған ең төменгі мемлекеттік нормативтері пайдаланылады.

Республикалық маңызы бар қалаларда, астанада БЖСМ-мен қамтамасыз етілу көрсеткішін есептеу мынадай формулалар бойынша жүргізіледі:

|  |
| --- |
| A1 = X1 \* (V / 55000) |

мұнда:

A1 – республикалық маңызы бар қалаларда, астанада БЖСМ-ге жалпы қажеттілік;

X1 – БЖСМ-де 55 000 адамға арналған қамтамасыз ету нормативі.

V – есепті жылдан кейінгі жылдың 1 қаңтарына республикалық маңызы бар қалалар мен Астана халқының саны.

Облыста БЖСМ қамтамасыз етілу көрсеткішін есептеу мынадай формулалар бойынша жүргізіледі:

|  |
| --- |
| A2 = X2 \* (V / 20000) |

мұнда:

A2 – облыстағы БЖСМ-ге жалпы қажеттілік;

X2 – БЖСМ-де 20 000 адамға арналған қамтамасыз ету нормативі.

V – есепті жылдан кейінгі жылдың 1 қаңтарына әкімшілік-аумақтық бірліктің (облыстық маңызы бар қала, аудан) халық саны.

Бұл ретте әрбір ауданда кемінде 1 БЖСМ болуы тиіс.

**Нысаналы индикатор - дене шынықтырумен және спортпен жүйелі түрде шұғылданатын балалар мен жасөспірімдердің үлесі.**

Дене шынықтырумен және спортпен жүйелі түрде шұғылданатын балалар мен жасөспірімдердің 3 жастан 18 жасқа дейінгі дене шынықтырумен және спортпен шұғылданатындардың жалпы санынан үлесі.

Дене шынықтырумен және спортпен жүйелі түрде айналысатындардың қатарына таңдалған спорт түрімен немесе жалпы дене шынықтырумен ұйымдастырылған түрде (білім беру мекемелеріндегі сабақтардың сабақ түрінен басқа) аптасына кемінде 3 рет, 6 жиынтық (академиялық) сағат айналысатын жеке тұлғалар жатады.

Көрсеткішті есептеу мынадай формула бойынша жүргізіледі:

|  |
| --- |
| A=X/V\*100 |

мұнда:

A – дене шынықтырумен және спортпен жүйелі түрде шұғылданатын балалар мен жасөспірімдердің үлесі;

X – балалар мен жасөспірімдер саны, балалар-жасөспірімдер спорт мектептерінде (БЖСМ), мамандандырылған балалар-жасөспірімдер спорт мектептерінде (БЖСМ), олимпиадалық резервтің мамандандырылған балалар-жасөспірімдер мектептерінде (БЖСМ), жоғары спорт шеберлігі мектептерінде (ЖСШМ), спорттағы дарынды балаларға арналған мектеп-интернаттарда (БЖСМ), балалар-жасөспірімдер мектептерінде оқитын балалар мен жасөспірімдер саны дене шынықтыру даярлығы клубтарында (БЖКФП), балалар-жасөспірімдер клубтарында (БЖК), мемлекеттік спорттық тапсырысты жан басына қаржыландыру спорт секцияларында, спорт клубтарында, оның ішінде: кәсіби, мүгедек спортшылар және басқа да мекемелер мен ұйымдар үшін, оның ішінде Бейімделген дене шынықтыру және спорт үшін (дереккөз: облыстардың есептік деректері);

V – есепті жылдан кейінгі жылдың 1 қаңтарына 3 жастан 18 жасқа дейінгі балалар мен жасөспірімдердің жалпы саны (дереккөз: ҚР Стратегиялық жоспарлау және реформалар агенттігінің ұлттық статистика бюросының статистикалық деректері).

Өлшем бірлігі-пайыз.

**Нысаналы индикатор** – **дене шынықтырумен және спортпен жүйелі түрде айналысатын азаматтардың үлесі.**

3 жастан 65+ жасқа дейінгі Қазақстан Республикасы халқының жалпы санынан елде дене шынықтырумен және спортпен жүйелі түрде айналысатын азаматтардың үлесі.

Дене шынықтырумен және спортпен жүйелі түрде айналысатындардың қатарына таңдалған спорт түрімен немесе жалпы дене шынықтырумен ұйымдастырылған түрде (білім беру мекемелеріндегі сабақтардың сабақ түрінен басқа) аптасына кемінде 3 рет, 6 жиынтық (академиялық) сағат айналысатын жеке тұлғалар жатады.

Көрсеткішті есептеу келесі формула бойынша жүргізіледі

|  |
| --- |
| A=X/V\*100 |

мұнда:

A-дене шынықтырумен және спортпен шұғылданатын халықты қамту;

X-дене шынықтырумен және спортпен шұғылданатын халық саны (дереккөз: облыстардың есептік деректері);

V-есепті жылдан кейінгі жылдың 1 қаңтарында 3 жастан 65+ жасқа дейінгі Қазақстан Республикасы халқының саны (дереккөз: Қазақстан Республикасы Стратегиялық жоспарлау және реформалар агенттігінің ұлттық статистика бюросының статистикалық деректері).

Өлшем бірлігі-пайыз.

**Нысаналы индикатор – дене шынықтырумен және спортпен жүйелі түрде айналысатын мүгедектігі бар адамдардың үлесі.**

Дене шынықтырумен және спортпен жүйелі түрде айналысатын, дене шынықтырумен және спортпен айналысуға қарсы көрсетілімдері жоқ мүгедектігі бар адамдардың саны туралы ақпарат.

Дене шынықтырумен және спортпен жүйелі түрде айналысатындардың қатарына таңдалған спорт түрімен немесе жалпы дене шынықтырумен ұйымдастырылған түрде (білім беру мекемелеріндегі сабақтардың сабақ түрінен басқа) аптасына кемінде 3 рет, 6 жиынтық (академиялық) сағат айналысатын жеке тұлғалар жатады.

Көрсеткішті есептеу келесі формула бойынша жүргізіледі:

мұнда:

|  |
| --- |
| А= X/ V \* 100 |

А – дене шынықтырумен және спортпен жүйелі түрде айналысатын, дене шынықтырумен және спортпен айналысуға қарсы көрсетілімдері жоқ мүгедектігі бар адамдардың үлесі;

Х – дене шынықтырумен және спортпен шұғылданатын мүгедектігі бар адамдардың саны (дереккөз: облыстардың есептік деректері);

V – есепті жылдан кейінгі жылдың басында дене шынықтырумен және спортпен шұғылдануға көрсеткіштері бар мүгедектігі бар адамдардың саны (дереккөз: Стратегиялық жоспарлау және реформалар жөніндегі Агенттіктің Ұлттық статистика бюросының статистикалық деректері).

Өлшем бірлігі-пайыз.

**Нысаналы индикатор – дене шынықтырумен және спортпен айналысатындардың жалпы санынан ұлттық спорт түрлерімен айналысатын азаматтардың үлесі.**

Секцияларда дене шынықтырумен және спортпен айналысатындардың жалпы санынан ұлттық спорт түрлерімен айналысатын азаматтардың саны туралы ақпарат.

Көрсеткішті есептеу келесі формула бойынша жүргізіледі:

|  |
| --- |
| А= X/ V \* 100 |

мұнда:

А – ұлттық спорт түрлерімен айналысатын азаматтарды қамту;

Х – ұлттық спорт түрлерімен айналысатын халық саны (дереккөз: облыстардың есептік деректері);

V – есепті жылдан кейінгі жылдың 1 қаңтарына арналған секцияларда дене шынықтырумен және спортпен айналысатын халық саны (дереккөз: облыстардың есептік деректері);

Өлшем бірлігі-пайыз.

**Нысаналы индикатор** – **олимпиадалық резервтің мамандандырылған мектеп-интернат-колледждеріне, спорттағы дарынды балаларға арналған мектеп-интернаттарға, жоғары спорт шеберлігі мектептеріне спорттық даярлықтың одан әрі кезеңіне берілген спорттың басым түрлері бойынша балалар-жасөспірімдер спорт мектептері түлектерінің үлесі.**

Республикалық, облыстық, республикалық маңызы бар қалаларға, астанаға спорттық даярлықтың келесі кезеңіне берілген БЖСМ түлектерінің көрсеткіштерін есептеу олимпиадалық резервтің мамандандырылған мектеп-интернат-колледждері (бұдан әрі - орта мектеп), облыстық, республикалық маңызы бар қалалар мен Астананың спорттағы дарынды балаларға арналған мектеп-интернаттары (бұдан әрі - ШИОСД), жоғары спорт шеберлігі мектептері (бұдан әрі-ЖСШМ):

мынадай формулалар бойынша жүргізіледі:

|  |
| --- |
| A = (X / V) \* 100 |

мұнда:

А – БЖСМ түлектерінің басым спорт түрлері бойынша ОРММИК-қа, СДБМИ-ға, ЖСШМ-ге түскен үлесі;

X – БЖСМ, МБЖСМ, ОРМБЖСМ түлектерінен ОРММИК-қа, СДБМИ-ға, ЖСШМ-ге оқуға түскен білім алушылардың саны.

V – спорттың басым түрлері бойынша БЖСМ, МБЖСМ, ОРМБЖСМ түлектерінің жалпы саны.

**Нысаналы индикатор – спорт шебері, халықаралық дәрежедегі спорт шебері нормативтерін орындаған олимпиадалық резервтің республикалық, облыстық, республикалық маңызы бар қалалардың, астананың мамандандырылған мектеп-интернат-колледждері мен спорттағы дарынды балаларға арналған облыстық, республикалық маңызы бар қалалардың, астананың мектеп-интернаттары түлектерінің үлесі.**

Олимпиадалық резервтің республикалық, облыстық, республикалық маңызы бар қалалардың, астананың мамандандырылған мектеп-интернат-колледждері мен спорттағы дарынды балаларға арналған облыстық, республикалық маңызы бар қалалардың, астананың мектеп-интернаттарында спорт шебері, халықаралық дәрежедегі спорт шебері нормативтерін орындаған түлектерінің көрсеткішін есептеу мынадай формула бойынша жүргізіледі:

|  |
| --- |
| А= X/ V \* 100 |

мұнда:

А – спорт шебері, халықаралық дәрежедегі спорт шебері нормативтерін орындаған олимпиадалық резервтің республикалық, облыстық, республикалық маңызы бар қалалардың, астананың мамандандырылған мектеп-интернат-колледждері мен спорттағы дарынды балаларға арналған облыстық, республикалық маңызы бар қалалардың, астананың мектеп-интернаттары түлектерінің үлесі;

Х – спорт шебері, халықаралық дәрежедегі спорт шебері нормативтерін орындаған олимпиадалық резервтің республикалық, облыстық, республикалық маңызы бар қалалардың, астананың мамандандырылған мектеп-интернат-колледждері мен спорттағы дарынды балаларға арналған облыстық, республикалық маңызы бар қалалардың, астананың мектеп-интернаттарының саны;

V – есепті жылы олимпиадалық резервтің республикалық, облыстық, республикалық маңызы бар қалалардың, астананың мамандандырылған мектеп-интернат-колледждері мен спорттағы дарынды балаларға арналған облыстық, республикалық маңызы бар қалалардың, астананың мектеп-интернаттары түлектерінің жалпы саны.

Өлшем бірлігі-пайыз.

**Нысаналы индикатор –** **бейіндік бағыт бойынша біліктілігін арттырудан өткен облыстардың, республикалық маңызы бар қалалардың және астананың дене шынықтыру және спорт ұйымдарының дене шынықтыру-спорт саласындағы мамандардың үлесі.**

Бейіндік бағыт бойынша біліктілігін арттырудан өткен облыстардың, республикалық маңызы бар қалалардың және астананың дене шынықтыру және спорт ұйымдарының дене шынықтыру-спорт саласындағы мамандардың жалпы саны, сондай-ақ есепті кезеңде біліктілігін арттырудан өткендердің саны ескеріледі.

Біліктілікті арттырудан өткен мамандар үлесінің көрсеткішін есептеу мынадай формулалар бойынша жүргізіледі:

|  |
| --- |
| A = (X / V) \* 100 |

мұнда:

А – бейіндік бағыт бойынша біліктілігін арттырудан өткен мамандардың үлесі;

X – есепті кезеңде бейіндік бағыт бойынша біліктілігін арттырудан өткен мамандар саны;

V – облыстардың, республикалық маңызы бар қалалардың және астананың дене шынықтыру-спорт ұйымдарында жұмыс істейтін мамандардың жалпы саны.

**Нысаналы индикатор – халықаралық деңгейдегі ресми спорттық іс-шараларда жеңімпаз және жүлдегер атанған облыстық спортшылардың үлесі.**

Көрсеткішті есептеу жүйелі түрде жоғары спорттық нәтижелерді көрсететін (халықаралық жарыстардың бірнеше дүркін жеңімпаздары мен жүлдегерлері) және өздерінің спорттық көрсеткіштерін арттыру перспективасы бар спортшылар санын анықтауға бағытталған.

Қазақстан Республикасының бокс, дзюдо, грек-рим күресі, еркін күрес, әйелдер күресі, биатлон, шаңғы жарысы, таеквандо WTF (бокс, дзюдо, грек-рим күресі, еркін күрес, әйелдер күресі, биатлон, шаңғы жарысы, таеквандо WTF ұлттық құрама командасы) негізгі және резервтік (жастар, жасөспірімдер) құрамдар жылдың бас республикалық немесе бас халықаралық спорт жарыстарында жеңімпаз және жүлдегер болып табылатын, сондай-ақ қоса алғанда 8 орынға дейін ие болған спортшылар қатарынан құрылады.

Негізгі және резервтік (жастар, жасөспірімдер) құрамға спорттың ойын түрлері бойынша Қазақстан Республикасының құрама командасы (спорттың ойын түрлері бойынша ұлттық құрама командасы) жылдың бас республикалық немесе бас халықаралық спорт жарыстарында жеңімпаздар мен жүлдегерлер болып табылатын, сондай-ақ қоса алғанда 10 орынға дейін ие болған спортшылар қатарынан қалыптастырылады.

Көрсеткішті есептеу келесі формула бойынша жүргізіледі:

|  |
| --- |
| A= X+V+C+D/S |

мұнда:

А – ресми спорттық іс-шараларда, Олимпиада ойындарында (жазғы, қысқы), Паралимпиада ойындарында (жазғы, қысқы), Азия ойындарында (жазғы, қысқы), Азия паралимпиада ойындарында (жазғы, қысқы), Жасөспірімдер Олимпиада ойындарында (жазғы, қысқы) жеңімпаз және жүлдегер атанған облыстық спортшылардың саны барлық жас топтары үшін, барлық жас топтары үшін спорт түрлерінен Азия чемпионаттары, Еуропа кубоктары, Әлем кубоктары және кезеңдері әлем кубоктары;

Х – спортшылар Олимпиадалық спорт түрлері бойынша (дереккөз: жарыс хаттамалары);

V – олимпиадалық емес спорт түрлері бойынша спортшылар (дереккөз: жарыс хаттамалары);

C – Паралимпиадалық және сурдлимпиадалық спорт түрлері бойынша спортшылар (дереккөз: жарыс хаттамалары);

D – ұлттық спорт түрлеріне спортшылар (дереккөз: жарыс хаттамалары);

S – ресми спорттық іс-шараларға, Олимпиада ойындарына (жазғы, қысқы), Паралимпиада ойындарына (жазғы, қысқы), Азия ойындарына (жазғы, қысқы), Азия паралимпиада ойындарына (жазғы, қысқы), Жасөспірімдер Олимпиада ойындарына (жазғы, қысқы) қатысатын қазақстандық спортшылардың жалпы саны барлық жас топтары, барлық жас топтары үшін спорт түрлерінен Азия чемпионаттары, Еуропа кубоктары, Әлем кубоктары және кезеңдері әлем кубоктары

Өлшем бірлігі-саны.

**Нысаналы индикатор – республикалық деңгейдегі ресми спорттық іс-шараларда жеңімпаз және жүлдегер атанған облыстық спортшылардың үлесі.**

Жүйелі түрде жоғары спорттық нәтижелерді көрсететін (халықаралық жарыстардың бірнеше дүркін жеңімпаздары мен жүлдегерлері) және өздерінің спорттық көрсеткіштерін арттыру перспективасы бар спортшылар.

Қазақстан Республикасының бокс, дзюдо, грек-рим күресі, еркін күрес, әйелдер күресі, биатлон, шаңғы жарысы, таеквандо WTF (бокс, дзюдо, грек-рим күресі, еркін күрес, әйелдер күресі, биатлон, шаңғы жарысы, таеквандо WTF ұлттық құрама командасы) негізгі және резервтік (жастар, жасөспірімдер) құрамдар жылдың бас республикалық немесе бас халықаралық спорт жарыстарында жеңімпаз және жүлдегер болып табылатын, сондай-ақ қоса алғанда 8 орынға дейін ие болған спортшылар қатарынан құрылады.

Негізгі және резервтік (жастар, жасөспірімдер) құрамға спорттың ойын түрлері бойынша Қазақстан Республикасының құрама командасы (спорттың ойын түрлері бойынша ұлттық құрама командасы) жылдың бас республикалық немесе бас халықаралық спорт жарыстарында жеңімпаздар мен жүлдегерлер болып табылатын, сондай-ақ қоса алғанда 10-орынға дейін ие болған спортшылар қатарынан қалыптастырылады.

Көрсеткішті есептеу келесі формула бойынша жүргізіледі:

|  |
| --- |
| A= X+V+C+D/S |

мұнда:

А **–** ресми спорттық іс-шараларда, Қазақстан Республикасының чемпионаттарында, Қазақстан Республикасының Кубоктарында, спартакиадаларда және Қазақстан Республикасының Жастар ойындарында жеңімпаз және жүлдегер атанған облыстық спортшылардың саны және Паралимпиада ойындары;

Х – олимпиадалық спорт түрлері бойынша спортшылар (дереккөз: жарыс хаттамалары);

V – олимпиадалық емес спорт түрлері бойынша спортшылар (дереккөз: жарыс хаттамалары);

C – паралимпиадалық және сурдлимпиадалық спорт түрлері бойынша спортшылар (дереккөз: жарыс хаттамалары);

D – ұлттық спорт түрлеріне спортшылар (дереккөз: жарыс хаттамалары);

S – ресми спорттық іс-шараларға, Қазақстан Республикасының чемпионаттарына, Қазақстан Республикасының кубоктарына, спартакиадаларға және Қазақстан Республикасының Жастар ойындарына қатысатын қазақстандық спортшылардың жалпы саны;

Өлшем бірлігі-Саны.

**Нысаналы индикатор-халықаралық деңгейдегі ресми спорттық іс-шараларда жеңіп алынған медальдар саны.**

Көрсеткішті есептеу келесі формула бойынша жүргізіледі:

|  |
| --- |
| А= X+V+C+D |

мұнда:

А – ресми спорттық іс-шараларда, әлем чемпионаттарында, әлем кубоктарында, Азия чемпионаттарында жеңіп алынған медальдар саны;

Х – олимпиадалық спорт түрлері бойынша медальдар (дереккөз: жарыс хаттамалары);

V – олимпиадалық емес спорт түрлері бойынша медальдар (дереккөз: жарыс хаттамалары);:

С – паралимпиадалық және сурдлимпиадалық спорт түрлері бойынша медальдар (дереккөз: жарыс хаттамалары);

D – ұлттық спорт түрлері бойынша медальдар (дереккөз: жарыс хаттамалары);

Өлшем бірлігі – саны.

**Нысаналы индикатор-республикалық деңгейдегі ресми спорттық іс-шараларда жеңіп алынған медальдар саны**.

Көрсеткішті есептеу келесі формула бойынша жүргізіледі:

|  |
| --- |
| А= X+V+C+D |

мұнда:

А – ресми спорттық іс-шараларда, Қазақстан Республикасының чемпионаттарында, Қазақстан Республикасының кубоктарында, Спартакиадаларда және Қазақстан Республикасының Жастар ойындарында жеңіп алынған медальдар саны;

Х – олимпиадалық спорт түрлері бойынша медальдар (дереккөз: жарыс хаттамалары);

V – олимпиадалық емес спорт түрлері бойынша медальдар (дереккөз: жарыс хаттамалары);:

С – паралимпиадалық және сурдлимпиадалық спорт түрлері бойынша медальдар (дереккөз: жарыс хаттамалары);

D – ұлттық спорт түрлері бойынша медальдар (дереккөз: жарыс хаттамалары);

Өлшем бірлігі-саны.